Gitanas Nausėda

De Gitanas Nausėda, gebuer den 19. Mee 1964Profil vum Gitanas Nausėda op der Websäit vun der zentraler Walkommissioun vun der Republik Litauen:  (gekuckt den 13. Juni 2019) zu Klaipėda, ass e litaueschen Ekonomist, Politiker a fréiere Professer vun der Universitéit Vilnius. 

Hie gouf de 26. Mee 2019 zum President vu Litauen gewielt, an 2024, genee 5 Joer drop, erëmgewielt.

 Liewen 
Vun 1982 bis 1987 huet den Nausėda zu Vilnius op der Fakultéit fir industriell Wirtschaftswëssenschafte studéiert an duerno bis 1989 op der Fakultéit fir Wirtschaftswëssenschaften. Tëscht 1990 an 1992 huet hien zu Mannheim studéiert. Nodeems hien 1993 säin Doktorat an de soziale Wëssenschaften zu Vilnius gemaach huet, huet hie bei der litauescher Zentralbank geschafft. 1996 ass hien Direkter vum Departement fir Geldpolitik ginn an 1999 Member am Verwaltungsrot vun der Zentralbank. 2002 ass hie Chefekonomist a Beroder bei der privater AB Vilniaus Bankas ginn.XII PASAULIO LIETUVIØMOKSLO IR KÛRYBOSSIMPOZIUMASÈikaga, 2003 m. geguþës 2125 d.Teziø rinkinys, Kuerzbiographie op Englesch, Säit 202

Vun 1987 bis 2004 war hie Lektor an dono Dozent op der Universitéit Vilnius an huet eng sëllege Publikatioune verëffentlecht.delfi.lt: G.Nausėda: pigesnės elektros už pagamintą AE žmonija kol kas nesugalvojo (14. November 2012) Vun 1993 bis 1996 huet hien an der Dageszeitung Lietuvos rytas Artikelen iwwer Wirtschaftstheme publizéiert. Zanter 2010 war hie Professer op der Héichschoul fir Mikroekonomie zu Vilnius.

Bei der Presidentschaftswal 2019 huet hien am 2. Tour mat 66% vun de Stëmme géint d'Ingrida Šimonytė gewonnen.Site vun der zentraler Walkommissioun vun der Republik Litauen: 2019 m. gegužės 26 d. Respublikos Prezidento rinkimai (II turas) (2019 Mee 26 Presidentschaftswalen (Ronn II)) (gekuckt den 13. Juni 2019) 5 Joer drop, de 26. Mee 2024, gouf hien am 2. Tour vun de Prersidentschaftswalen erëmgewielt.

Den Nausėda ass parteilos a gëllt als moderat, pro-europäesch a pro-NATO.dw.com: Politikneuling Nauseda wird Staatschef in Litauen (26. Mee 2019)

Um Spaweck

Kategorie:Staatspresidente vu Litauen
Kategorie:Litauesch Ekonomisten
Kategorie:Gebuer 1964